Les II Jornades Culturals del Grau en Traducció i Interpretació de la UA reben ponents d'organismes internacionals. Actualitat Universitària\nLes II Jornades Culturals del Grau ..ponents d'organismes internacionals\nL'activitat s'emmarca dins de les jornades culturals de les titulacions que la facultat organitza des del 2016\nAlacant. 4 d'octubre de 2017\nPer a donar a conèixer les noves orientacions laborals la Facultat de Filosofia i Lletres de la Universitat d'Alacant celebra, durant la vesprada de demà dijous 5 d'octubre de 2017, les II Jornades culturals del grau en Traducció i Interpretació, en commemoració del Dia del traductor. La Jornada s'emmarca en el si de les Jornades Culturals de les titulacions de la Facultat que se celebren des del 2016.\nJuan Mesa Sanz, degà de la Facultat de Filosofia i Lletres de la UA inaugurarà les Jornades, amb l'acompanyament de Pi Valero, coordinadora del Grau en Traducció i Interpretació i Javier Franco, director del Departament de Traducció i Interpretació.\nMaite Fernández, de l'Organització Mundial del Turisme (OMT) pronunciarà la conferència inaugural.\nEn la taula redona dedicada a la traducció institucional participaran de la Universitat Autònoma de Barcelona (UAB), Carmen Bestué; l'egressada de la UA i actual integrant de l'Oficina de Propietat Intel·lectual de la Unió Europea (EUIPO), Ana Company; la també egressada per la UA i actual becària en la Comissió Europea, María Fernández-Rius; la professora associada d'alemany i membre d'EUIPO, Claudia Thümler. Totes elles aprofundiran en aquesta especialització professional sota la moderació de Maite Fernández, de l'Organització Mundial del Turisme (OMT).\nUna segona taula redona sobre les associacions professionals precedirà a la clausura de les jornades. Serà moderada per Paula Varona (Asetrad). Participaran de Xarxa, Miriam Almagro; d'UniCO i Tremedica, Paz Gómez-Polledo; d'Asetrad, David Martínez; i d'APTIJ, Juan Miguel Ortega.\nEl lloc de realització serà el Saló de Graus de la Facultat de Dret, de 16:00 hores a 20:00 hores.\nEl comitè organitzador està format per Pi Valero, Javier Franco, Mireia López, Vicent Martines, Juan Miguel Ortega, Susana Rodríguez i Elena Serrano.


A ZP li toca pidolar Homs, el rostre del Govern Michael Jackson\nEl viceprimer ministre xinès, Li Keqiang, inicia avui a Madrid un visita oficial de tres dies plena d'entrevistes amb càrrecs governamentals i agents econòmics, i amb la crisi no com a teló de fons, sinó com a capçalera de la documentació. La cita principal, amb el president espanyol, José Luis Rodríguez Zapatero, és demà. El guió hauria de ser un déjà-vu , perquè com ja ha passat en altres capitals europees -notablement a París i Lisboa-, el balanç de la visita es fa en funció del volum d'inversió xinesa que es lligui. El fet diferencial, i falta saber si referencial, és que en aquest cas no ha viatjat el primer ministre, Wen Jiabao.\nE l nou executiu d'Artur Mas té avui la seva primera reunió de govern amb posterior roda de premsa. És a dir, amb explicació pública dels continguts tractats. La cita permetrà visualitzar la cara del Govern, Francesc Homs. Un primer canvi respecte al segon tripartit, en què la funció de portaveu era rotatòria. I una visualització del pes del famós pinyol de Mas en un executiu en què no gestiona cap conselleria. Amb David Madí retirat de la política i Oriol Pujol centrat en els despatxos de CDC, és el polític de Taradell qui més amunt ha pujat, amb la secretaria general de Presidència i la funció de portaveu. L'acompanya Germà Gordó amb la secretaria del Govern, però amb menys visibilitat. Joaquim Forn, el cinquè pinyolaire , continua amb la seva tasca municipal a Barcelona. Homs, per tant, serà qui haurà d'afrontar la tasca ingrata d'informar sobre decisions polítiques en temps de crisi, i també de respondre o esquivar el que li plantegin els mitjans de comunicació.\nC omença avui un dels judicis més esperats a nivell planetari, sobretot si tenim en compte com es va rebre arreu del món la mort de Michael Jackson. El Tribunal Superior de Los Angeles que porta el cas acull la vista preliminar del procés, per homicidi sense premeditació, contra el metge personal del cantant. Conrad Murray afronta l'acusació d'haver-se equivocat en el subministrament de medicaments a Jackson, un error que hauria dut el Rei del Pop (750 milions de discos venuts) a la mort el 25 de juny del 2009 per sobredosi de Propofol, un anestèsic, i de Lorazepam, un sedatiu.


Creació d'apps per a mòbils (App Inventor) - 4t ESO\nL'alumnat de 4t d'ESO de l'assignatura d'Informàtica estan dissenyant aplicacions per a mòbils amb l'App Inventor. Després d'unes sessions guiades i de treballar amb diferents tutorials (en format escrit i també visual), l'alumnat ha estat dissenyant diferents aplicacions que després poden testar amb l'emulador de l'aplicació o amb els seus smartphones. A continuació podeu veure imatges del seu treball i alguns exemples d'apps creades.\nEsquiada Andorra 1r i 2n d'ESO\nLa setmana del 14 al 18 de gener de 2019 els alumnes de 1r i 2n d’ESO hem anat a la neu. Com cada any, ja en fa més de 20 hem volgut fer una setmana blanca d’activitats a la natura. Hem estat practicant esquí alpí a les pistes de Vallnord a Andorra. Ha estat una setmana fantàstica, amb neu suficient per poder realitzar una bona esquiada. Hem tingut un temps assolellat i unes agradables temperatures. Els alumnes debutants des del segon dia ja han estat utilitzant la major part de les pistes. Després d’esquiar hem aprofitat el temps per visitar Andorra, per anar a la discoteca i per gaudir d’un relax a la zona termal de Caldea. Aquest any, com el curs passat, uns quants alumnes de segon d’ESO han realitzat activitats alternatives a l’esquí alpí ja que van participar el curs passat i enguany han volgut fer la sortida gaudint d’altres maneres de passar un temps junts: patinatge sobre gel, naturlàndia, tirolines, pisci\nEls alumnes de 3r d'ESO recollim els regals de SAYAS SPORT i TITU'S KIDS\nAvui 18 de gener, el Quim i el Diego, com a representants dels alumnes de 3r d'ESO, hem anat a les botigues del Sayas i de Titu's Kids a recollir els regals que, com cada any, ens han donat per al Sorteig que farem el dia de l'Escola Oberta al col.legi, per al nostre viatge d'estudis a Irlanda. Com cada any, Sayas i Titu's Kids ens són els "Sponsors" de la nostra loteria per al viatge a Irlanda, ens han donat material didàctic, material esportiu... i un any més els volem donar les gràcies per la seva col.laboració. Els alumnes de 3r d'ESO us donem les gràcies per la vostra col.laboració i el vostre suport.\nIntercanvi francès 4rt ESO: primera part\nAquesta setmana, els alumnes de 4rt d´ESO de francès han gaudit de la primera part de l´intercanvi amb el poble francès agermanat amb Martorell, Chevilly-Larue. Ha estat una experiència molt enriquidora, tant pels alumnes, que han practicat el seu francès, com per les famílies acollidores. Igualment, no hem parat un moment: visita a Casa Batlló, La Pedrera, Rambles, Port vell, Maremàgnum... Hem estat uns grans amfitrions! Ara ens queda esperar que arribi el proper 21 de març per anar cap allà i disfrutar, igual o més encara, d´aquesta experiència.\nPASTORETS 2018 Els alumnes del Taller de Teatre de 1r d’ESO van representar el dijous 20 de desembre l’obra dels Pastorets que han estat treballlant al llarg del trimestre. L’obra representava un plató de cinema on es gravaven uns pastorets i com la directora i l’assistent de càmera intentaven portar a terme la pel·lícula amb els seus alumnes. Però, en algun moment, les càmeres desapareixien i l’infern de veritat dominava l’escena. Malgrat els nervis, la posada en escena va anar força bé i tots vam gaudir d’una representació que ja és un clàssic a l’escola. Àlbum de fotos


El Govern municipal de l’Ajuntament de Castelló escomet una reestructuració de la seua organització interna davant el pròxim nomenament del regidor Rafa Simó com a president de l’Autoritat Portuària de Castelló i la consegüent entrada en l’equip de govern de Monica Barabás.\nL’alcaldessa, Amparo Marco, ha detallat hui el nou repartiment de competències “elaborat tenint en compte el perfil, la trajectòria i l’experiència dels diferents regidors i regidores, i buscant maximitzar la capacitat del govern i l’equilibri en la càrrega de gestió”.\n“Confie en la vocació de gestió pública d’aquest equip i estic segura que continuaran deixant-se la pell per situar a Castelló on mereix, anteposant sempre els interessos de la ciutat”, ha assegurat Marco, acompanyada dels regidors José Luis López i David Donate.\nRepartiment de competències\nAmparo Marco: Agenda 2030\nDavid Donate: Seguretat Pública i Emergències, Hisenda, Innovació Comercial i Consum Sostenible\nPilar Escuder: Turisme, Infraestructura Verda, Patrimoni i Ermites\nPatricia Puerta: Ocupació\nJosé Luis López: Urbanisme, Obres i Projectes Urbans, Equipaments i Serveis, i Contractació\nMary Carmen Ribera: Benestar Social, Dependència i Infància, i Cooperació\nOmar Braina: Esports i Festes\nIsabel Granero: Gent Gran i Salut, i Cementeri\nJorge Ribes: Mobilitat Sostenible i Ús de l’Espai Públic, Activitats i Joventut\nMonica Barabás: Recursos Humans i Administració Electrònica i Innovació Digital\nA més, hi ha canvis en algunes funcions orgàniques. Així, el nou portaveu del Govern municipal serà José Luis López; el portaveu del grup municipal socialista, David Donate; la tinenta d’alcaldia del Grau, Mary Carmen Ribera; i la tinenta d’alcaldia del Sud, Isabel Granero. El portaveu adjunt del grup municipal socialista serà Omar Braina i Mary Carmen Ribera ostentarà la representació municipal en la junta de les Illes Columbretes, en l’Associació Espanyola de Ciutats per la Pesca i en l’Associació Galp La Plana, d’acció local del sector pesquer.\nL’alcaldessa ha reconegut tindre “plena convicció que tots i cadascun dels regidors i regidores renoven des de les seues noves competències el compromís de continuar treballant al capdavant de l’Ajuntament amb honestedat i responsabilitat”. I ha recalcat que després de la reestructuració, l’objectiu és “continuar volant per a posicionar a Castelló com a referent d’una gestió que té a les persones en el centre de totes les seues polítiques”.\nPodem: “S’hauria d’haver abordat des de tot el Govern”\nEls regidors d’Unides Podem-EUPV no han acollit de bona gana este canvi, més encara quan canvien de mans 3 de les 5 àrees de govern, i les 3 amb més cos administratiu: Seguretat, Ordenació del Territori i Benestar Social.\nSegons la formació política l’eixida de Rafa Simó “suposava una pèrdua de talent polític i capacitat administartiva molt important que s’hauria d’haver abordat des de tot el Govern per buscar el disseny més eficient”. Una situació que se podria haver emprata en la renegociació de l’Acord el passat 20 de gener. Asseguren que s’hauria d’haver fet un balanç plural per haver evitat una reforma tan brusca, ja que canvien les competències fe 9 dels 15 regidors i regidores de Govern.\nCompromís se desmarca del conflicte: “És una qüestió que compet al Partit Socialista”\nDes de Compromís s’han desmarcat de la reforma i assegura que a l’Acord de Fadrell se va fer el repartiment per partits. “No és tan important qui ha de desenvolupar les diferents polítiques com que aquestes es desenvolupen i es facen realitat.”\nEl portaveu de Compromís Ignasi Garcia ha assenyalat que l’objectiu és “fer polítiques progressistes, ecologistes i feministes a la ciutat de Castelló i això és el que estem fent: defensar els drets de les persones, defensar els serveis socials, defensar el nostre planeta, defensar la igualtat entre homes i dones.”\nSobre la idoneitat de la reestructuració García ha assenyalat en la seua declaració que: “la reestructuració que havia de fer el partit socialista per els canvis interns és un qüestió que els compet a ells”.


L'hora no la sap níngu, però cal estar preparat per quan arribi. Així que a vetllar!\n8 d’agost de 2013, a les 19:39\nQuan algú ha de mostrar més d'una bandera és perquè no té una pàtria definida. o perquè vol jugar a doble carta. En qualsevols cas es una mostra de poca consistència.\nI és precisament consistència el que fa falta al nostre país, ja que majoritàriament estem més pendents dels greuges rebuts que de viure en plenitud.\nSobre l'hora, qualsevol moment és bo per lluitar pel país i per la pròpia dignitat.\n9 d’agost de 2013, a les 13:12\nEncara que arribem a ser independents, continuarem interdependents amb Espanya. I haurem de tenir-hi bones relacions, encara que ara ens costi.\n9 d’agost de 2013, a les 15:57\nOstres Olga, tens uns veïns de pa sucat amb oli...No em sé imaginar a ningú cridant aquestes coses, jo em sembla que contraatacaria! En quant aquests altres són molt pintorescs. No és pot negar que és un poble ben plural. I diuen que això és bo, mentre no s'esgarrapin...\n9 d’agost de 2013, a les 19:56\nCaram, estàs ben distreta amb aquests veïns. Jo penso que sí que és l'hora.\n9 d’agost de 2013, a les 21:44\nJo també penso que hem d'estar preparats per fer que l'hora es vagi acostant.\nCom a mínim serem veïns d'Espanya i ens haurem d'entendre civilitzadament. Com diu Cioran la separacions fan que sentim el que ens ha unit.\nMolt, molt bell l'escrit on ballen els rojos i els vermells.\nBons capvespres de foc que també és roig.\n10 d’agost de 2013, a les 0:15


Anècdotes de Sandrabike: de novembre 2012\nA vegades sóc impulsiva i dic que sí sense pensar gaire, després em pregunto, perquè hauré dit que sí? I la resposta final la trobo quan confirmo el primer impuls. Tot i haver patit, sempre em queda la satisfacció de dir: HE ARRIBAT!!\nHe dit que sí!\nEl dia 9 de desembre es farà la V MARXA x PARELLES a Llagostera.\nTinc un mes per entrenar i no vull perdre temps.\nAbans de res, anem a fer una prova, vull ferme una idea del que em puc trobar. Baixem el track de l'any passat del recorregut curt i anem cap a Llagostera pel carril bici.\nSom al pavelló, d'entrada ens entretenim a baixar escales, no són les de la catedral de Girona però per practicar em serveixen.\nEns posem en marxa i seguim el track. Hem de triar dreta o esquerra . No es veu molt clar per on hem d'anar, fem esquerre, no ho veiem clar i reculem.\nSeguim uns quilòmetres i comencem a pujar, pensem que anem bé segons la gràfica...\nS'enfila bastant, em dóna la sensació que pujo a càmera lenta, les cames no donen per més. Em fa ràbia perquè voldria seguir el ritme d'en Xevi i no puc.\nLa baixada és genial, de les que a mi m'agraden!\nTornem a pujar, buff ara sí que pateixo, fins i tot caic tontament.\nDesprés de superar una pujada important, veig que en Xevi baixa, ens hem equivocat!\nTornem al camí bo i ara si que això no hi ha nassos de pujar-ho!!\nCom enganya la foto, vist així no sembla tan complicat!\nEll ho intenta, de fet un tros el fa, però tot és impossible!\nPotser l'any passat era ciclable pels més experts però ara és impracticable.\nI com pesa la bici anant a peu....Una pujada llarguíssima, perdem molt de temps. M'anima pensar que després vindrà la baixada...\nFem una estona de planer, em tranquilitzo, fins i tot trobo un parell de rossinyols.\nCrec que som al coll de la Mallorca toca baixada!!!\nPer plorar, com m'enfado, ens fan baixar per una trialera molt tècnica, a sobres malmesa per la pluja... Sóc sensata i baixo de la bici tan com puc, amb la inseguretat que tinc podria prendre mal.\nUn tros més de planer, i un altre trialera, potser pitjor que l'altre.... Grrrrr\nQuan puc seguir pedalant, queda poca baixada i tornem a pujar!\nEns adonem que estem en zona de bolets i parem, de fet ja vaig preparada per emplenar una bossa...\nEn Xevi s'entreté a collir els rossinyols, jo busco pinetells!\nCom passa el temps, és tardíssim!!!\nAmb la bossa plena, seguim el recorregut.\nEns preguntàvem on eren els corriols, doncs ja hi som!\nUn tram molt bonic que baixa fins al Ridaura. El resseguim, el travessem varies vegades.\nPassem per una resclosa, serà la ruta dels molins?\nUn repatxón no ciclable adaptat amb una corda, sort que és per parelles i ell m'agafa la bici des de dalt.\nFinalment ja veiem Llagostera!\nCom deia al principi, els meus impulsos són positius, he maleït la ruta un munt de vegades però l'he acabat!\nBé falta arribar a Cassà, amb el vent en contra i amb molta gana.... crec que arribo una mica pàjara....\nUn bon dinar i com nova!


Art, teatre, muralisme, tallers, jocs i un 'flash mob', a la Setmana Cultural Jove\nDel 2 a l'11 d'octubre es desenvoluparà el complet programa d'activitats proposades pel I Fòrum Jove\nFruit de les idees aportades pels participants en el I Fòrum Jove, posat en marxa el passat mes de març, ha pres forma el programa de la Setmana Cultural Jove que es desenvoluparà, en diferents espais municipals, entre el 2 i l'11 d'octubre.\nLes propostes són variades, molt centrades en la cultura i l'art, també l'urbà, amb l'objectiu d'oferir a la joventut de Dénia a partir dels 14 anys una alternativa completa d'oci i atenent les preferències d'aquesta franja d'edat.\nJuan Sapena, regidor de Joventut, que ha presentat hui en roda de premsa el programa, ha explicat que una de les principals inquietuds expressades pel Fòrum Jove és que "a Dénia tenim molts joves amb talent i la seua feina no es visibilitza". "Hem arreplegat aquest guant i hem programat activitats amb la col·laboració d'aquests joves artistes de la ciutat".\nL'Escola de Teatre Comarcal impartirà un taller el dia 3; la Sala Joves Art s'obrirà als dibuixos i il·lustracions de Joan Siscar i Cristian Cosmai, del 4 al 21 d'octubre; el 6 i el 7, més teatre, sensibilització i diàleg amb les funcions "No más 'bullyng'" i "Sexualizarte"; l'edifici de Joventut esdevindrà de nou el llenç per a dos nous muralistes; i l'11 d'octubre es celebrarà un taller de poesia a càrrec de 'Todas las mentiras del mundo', a la BIblioteca de Dénia.\nIniciatives culturals que es combinen en l'ampli programa amb un espai de jocs obert a Joventut Dénia el 2 i el 3 d'octubre, amb videojocs, futbolí, billar, ulleres de simulació 3D, entre uns altres; un 'escape room', el dia 10; tallers de balls urbans, 'zumba', 'free style' i 'graffiti'; i la gravació d'un 'flashmob' a la plaça del Consell, la vesprada del 8 d'octubre.\nTotes les activitats requereixen d'inscripció prèvia al telèfon de Joventut 96 642 37 00. Les invitacions per a "No más 'bullyng'" i "Sexualizarte" es poden reservar a www.notikumi.com.\nL'edil de Joventut ha aprofitat per a agrair el treball dels joves del Fòrum i per a recordar que es tracta d'un punt de trobada i intercanvi d'idees obert a tots els joves d'entre 16 i 30 anys de Dénia. "Després de la Setmana Cultural Jove ens hi tornarem a reunir, els divendres, quinzenalment. Qui s'hi vullga sumar, que ens telefone".\nL’Ajuntament de Dénia organitza unes jornades de difusió del món de la indústria joguetera de la ciutat\nVisita a l’habitatge per als usuaris de l’associació Condenados al bordillo cedit per l’Ajuntament de Dénia


S'ha mort Paco Camarasa, l'home que ressuscità el gènere negre\nS’ha mort Paco Camarasa, l’home que ressuscità el gènere negre\nEl llibreter va dirigir Negra i Criminal i el festival BCNegra i li atorgaren la medalla d’or al mèrit cultural\n02.04.2018 - 16:02\nActualització: 02.04.2018 - 18:02\nAl final la malaltia ha vençut a en Paco Camarasa (València, 1950-Barcelona, 2018) i avui a la matinada s’ha mort avui a seixanta-vuit anys. Conegut sobretot per haver gestionat la llibreria Negra i Criminal a la Barceloneta juntament amb la Montse Clavé i per haver creat, gestionat i dirigit amb mà de ferro el festival BCNegra, la seva mort representa la pèrdua d’una de les persones que coneixien més bé la novel·la negra a l’estat espanyol i que més havia fet per la seva recuperació com a gènere popular en els darrers tres lustres. La llibreria va romandre oberta durant tretze anys, del 2002 al 2015 i ell va ser comissari del festival del 2005 al 2017. A l’edició d’enguany, Carlos Zanón n’ha assumit la direcció amb un èxit notable.\nEntre els mèrits que Camarasa atresorava hi ha la Medalla d’Or al Mèrit Cultural de l’Ajuntament de Barcelona, que li fou atorgada el mes de novembre passat, i el seu llibre Sangre en los estantes, publicat a Destino el 2016, un assaig en forma de diccionari a mig camí entre la divulgació del gènere negre i les memòries de llibreter. També quedaran per a la memòria moltíssimes classes a l’Ateneu Barcelonès, la direcció i impuls de molts clubs de lectura especialitzats en novel·la negra a la ciutat i la seva presència com a jurat en premis tan importants com l’RBA o el Crims de Tinta.\nEn aquests quinze anys entre el 2002 i el 2017, la seva presència en tots els afers negres (literaris) de la ciutat varen crear la sensació que res no es podia moure en aquest camp sense el seu consentiment o assessorament, però a poc a poc la llavor sembrada per Camarasa va anar fructificant a tot arreu amb la seva implicació directa o sense, com per exemple als festivals que es fan arreu del país –ara en tenim catorze en actiu als Països Catalans‒ o amb el sorgiment de grups de lectura i col·lectius específics.\nEl vaig conèixer personalment el 2004, quan vaig aprofitar un viatge a la ciutat per entrevistar-lo al Diari de Balears. Llavors vaig descobrir un home que havia llegit moltíssim i que donava pistes molt encertades en funció del gust del client. També vaig descobrir una llibreria molt interessant que tenia una gran mancança: pràcticament no hi havia res en català. Tot i això, gràcies a la seva recerca incansable i a un web que durant molt temps va ser una autèntica Bíblia, vaig poder anar encarregant els llibres que em faltaven fins a aconseguir tenir completa la col·lecció La Negra de l’editorial la Magrana.\nQuan em vaig instal·lar a Barcelona vaig anar passant alguna vegada per la llibreria. I el 2008 el vaig poder portar a Mallorca, a Lloseta Negra, on va fer, de llarg, una de les millors intervencions dels quatre anys del festival explicant-nos l’experiència com a llibreter als pocs que el van anar a escoltar. Aquesta intervenció i una altra al festival literari a Olot sobre la figura del detectiu, les guardo a la meva memòria com a dos dies en els quals Camarasa va ser capaç de demostrar que al darrere d’aquella figura menuda amb ulleres que es movien a una velocitat de superheroi –ara me les poso, ara me les mossego, ara me les trec, ara me les torno a posar‒ hi havia un orador capaç de fer que la gent compràs llibres, quelcom que sembla miraculós en l’època en què vivim. La tercera vegada que el vaig veure obrar aquest miracle va ser a la seva València, al centre Octubre, on va tenir una llarga conversa amb Francisco González Ledesma, l’enyorat Silver Kane. Són tres moments d’alta literatura viscuts amb aquest home menut amb qui sovint tenia opinions contraposades i amb qui alguna vegada discutia.\nHi havia dos motius que ho causaven. El primer era menor per a mi, però major per a ell: Agatha Christie. Jo no la suporto i ell la defensava com a una gran creadora de lectors. Bé, això són gustos personals. El segon tenia a veure amb una actitud envers la novel·la negra escrita en català. Camarasa en llegia poca, en tenia poca a la llibreria i em sembla que no la tenia en alta estima. Corre la brama –absolutament equivocada‒ que la novel·la negra en català és de qualitat inferior de l’espanyola i que l’espanyola és inferior de la llatinoamericana. Crec que qui pensa això es va quedar en alguns mals llibres dels anys noranta i no va donar una segona oportunitat al gènere en català. Ningú no dubta que en aquests moments els autors que escriuen en català passen pel millor moment creatiu de la història. Mai la qualitat mitjana no havia estat tan alta (la qual cosa no vol dir que no hi continuï havent alguna novel·la horrible, com en totes les literatures del món). Sobre això discutírem fort algun cop i cal dir que, al final de la seva trajectòria com a llibreter, la presència de llibres en català a la llibreria havia augmentat significativament. També és cert que el país estava en ple procés i que fins i a tot a Barcelona governava CIU amb l’alcalde Trias al capdavant. Una tercera discussió –menor també‒ era sobre els autors nòrdics. A mi no m’agraden, en general. Ell deia que no llegia els correctes. Al final ens posàrem d’acord en un cert triumvirat: Henning Mankell, els impronunciables Maj Sjöwall i Peer Wahloöö, i Arnaldur Indridason.\nPaco Camarasa també ha tingut la virtut de ser un gran prescriptor de llibres. Quan estava en activitat i enviava les seves cartes de recomanacions, eren molts els qui li feien cas i compraven els títols que recomanava. El problema és que molts els adquirien en botigues que no eren la seva i fins i tot en plataformes com Amazon. De fet, aquesta va ser una de les principals competències que va tenir: el gegant et porta els llibres a casa en menys de vint-i-quatre hores i sovint amb els ports inclosos. Negra i Criminal no podia pas competir contra això, tot i que en els seus bons moments jo havia coincidit molt sovint a correus amb la Montse Clavé, que enviava llibres a tot arreu.\nSé que en Paco es va molestar quan Tiana Negra va néixer. Crec que no tenia motiu per a fer-ho. El català, fins a l’arribada del nou comissari al BCNegra, ha estat bastant marginat en el festival barceloní. En algunes ocasions es limitava a una taula testimonial o dues sobre la collita catalana. Ara els escriptors en català es barregen amb normalitat amb els de més llocs del món. Quan Tiana Negra va néixer vàrem fer visibles molts autors de gènere d’editorials petites i mitjanes que ell desconeixia i no li va agradar. Tampoc que el féssim just el cap de setmana abans que el seu. Sobre això, hi va haver pressions importants perquè en canviéssim les dates, cosa que no acceptàrem. Sé que es va molestar, però va continuar donant-me taules per a moderar al BCNegra, i de mica en mica fins i tot va entendre que allò que era bo per al gènere negre era bo per a tots i que, per més que volgués, ell no podia pretendre ser a totes i cadascuna de les iniciatives negres que es fessin a Barcelona i a Catalunya simplement perquè en els darrers temps s’han desbordat de forma exponencial, cosa que sense cap mena de dubte ha estat l’èxit més gran de la seva trajectòria.\nQuan Paco Camarasa va obrir Negra i Criminal, el gènere negre llanguia. Setze anys després, viu una revifalla espectacular i ell va ser una de les persones que més hi va contribuir. Amb una generositat molt gran de cap a autors desconeguts. Amb un respecte molt reverencial de cap a grans mestres potser sobrevalorats com Manolo Vázquez Montalbán, un escriptor imprescindible però amb algunes novel·les negres fetes tan sols per a pagar la hipoteca; amb amors incomprensibles com el professat a Donna Leon, que li va valdre una polèmica agra quan li donaren el premi Carvalho, entre més coses perquè Donna Leon no només no fa novel·la negra, sinó que a partir de la quarta obra de la sèrie Brunetti fa llibres realment dolents. Amb les seves rareses, els seus gustos personals i les concessions que va haver de fer. I, tot i això, ha estat una de les persones que ens ha fet més feliços descobrint-nos que el gènere negre mai no te l’acabes, perquè és pura essència humana. I sempre li agrairé la darrera entrevista que em va donar, amb tota la sinceritat de dues persones que compartim el mateix amor pels llibres i pel gènere, cadascú des de la seva trinxera. Se n’ha anat algú que es mereixia, i molt, aquesta medalla de l’Ajuntament de Barcelona: Mèrit cultural.


Avís legal - Litma Real Estate - Agencia inmobiliaria en Barcelona\nLa informació que apareix en la web de litmagroup.com està dirigida únicament als persones interessades a obtenir informació sobre Litma Group Real Estate i, sobre les seves empreses associades i/o subsidiàries sobre els productes i serveis comercialitzats per aquestes o bé per tercers amb qui, Litma Group Real Estate pugui haver concertat acords eventuals o permanents sobre aquest tema (d’ara endavant , “tercers col•laboradors”).\nEn accedir i connectar-se a la web, s’accepta que Litma Group Real Estate no és responsable de cap perduda directa o indirecta derivada de l’ús de la informació, ja sigui de titularitat pròpia o de tercers col•laboradors, de les matèries i productes continguts o de l’accés a altres matèries i continguts d’Internet a través de les connexions d’aquesta web. L’accés a la web de Litma Group Real Estate no implica cap tipus de garantia, expressa o implícita, atorgada per Litma Group Real Estate respecte a la idoneïtat dels seus continguts per a finalitats particulars de qui accedeixi. En conseqüència, tant l’accés a la web com l’ús de la seva informació i els seus continguts està sota l’exclusiva responsabilitat de qui ho realitzi, i Litma Group Real Estate no es fa responsable dels danys directes o indirectes, emergents o per lucre cessant, ni dels eventuals perjudicis derivats de l’ús de la informació i dels continguts de la web o de les webs de tercers accessibles a través de les connexions i enllaços existents.\nLitma Group Real Estate no assumeix cap responsabilitat sobre els continguts enllaçats mitjançant vincles a altres webs.\nLitma Group Real Estate autoritza a citar els continguts del seu web en altres webs i a enllaçar-los sempre que es faci constar el nom i que el navegador utilitzat mostri la ruta URL de Litma Group Real Estate . Litma Group Real Estate no té cap tipus de control sobre els enllaços de tercers, i per tant no pot respondre de la disponibilitat de les webs enllaçades, de productes o serveis comercialitzats en aquestes webs, ni dels seus continguts i recursos.\nEn el cas que Litma Group Real Estate sigui advertida que algun usuari de qualsevol dels serveis facilitats a través del seu web duu a terme activitats delictives o que atempten contra drets de tercers, Litma Group Real Estate pot rescindir de forma immediata la relació amb aquest usuari i adoptar les mesures legals necessàries per evitar la continuïtat d’aquestes activitats.\nEl copyright del material usat en aquesta web (incloses amb caràcter merament enunciatiu i no limitatiu les marques i els seus logotips) és propietat exclusiva de Litma Group Real Estate o de tercers col•laboradors. La reproducció, distribució, comercialització o transformació d’aquest material estan prohibides, tret que existeixi un consentiment previ i exprés de Litma Group Real Estate o dels seus tercers col•laboradors. L’accés a aquest material no implica cap tipus de llicència per reproduir-ho, distribuir-ho, comercialitzar-ho o transformar-ho.\nLitma Group Real Estate tractarà les dades de caràcter personal aportats per l’usuari conforme al que dicti la llei espanyola i d’acord amb les polítiques de privadesa establertes per a cada servei ofert a través de Litma Group Real Estate.\nLitma Group Real Estate considera importantíssim garantir la privadesa de les dades dels consumidors i es compromet a protegir la informació personal proporcionada pels visitants del seu web i la informació inclosa en les llistes de correu electrònic. Qualsevol informació proporcionada a Litma Group Real Estate es tractarà amb les màximes precaucions i no s’utilitzarà per a cap altra finalitat que l’autoritzada per l’usuari.\nRevenda o divulgació de dades a tercers: Litma Group Real Estate no ven, lloga, intercanvia ni presta a tercers informació personal recopilada en la web o inclosa en les seves llistes de correu electrònic. Si Litma Group Real Estate contracta tercers que puguin tenir accés a informació confidencial, aquests estan obligats, per un acord de confidencialitat, a assegurar el mateix nivell de seguretat que Litma Group Real Estate en el tractament de les dades personals.\nLitma Group Real Estate ofereix la possibilitat d’accedir a la informació que ens faciliti, corregir-la, modificar-la o eliminar-la si és errònia o incompleta. Per a qualsevol d’aquestes opcions, o si té algun dubte o pregunta sobre aquest tema, posi’s en contacte amb nosaltres enviant un correu a info@litmagroup.com\nA pesar que la majoria dels usuaris de la web de Litma Group Real Estate indiquen que accepten rebre informació sobre iniciatives de Litma Group Real Estate quan els usuaris introdueixen les seves dades personals en la web té el dret a escollir si autoritzen o no a Litma Group Real Estate a enviar-los informació. Si no han escollit aquesta opció en el moment d’introduir les seves dades, però posteriorment decideixen que no volen rebre comunicacions de Litma Group Real Estate comuniqui’ns-ho.\nSi per qualsevol motiu considera que Litma Group Real Estate no ha complert aquests principis de protecció de dades, els preguem que ens ho comuniquin enviant un missatge electrònic a info@litmagroup.com i tractarem per tots els mitjans de revisar i corregir el problema immediatament.\nAquesta web proporciona enllaços a diverses webs que estan fora del control de Litma Group Real Estate . Quan accedeixin a un d’aquests enllaços, sortiran de la nostra web i es connectaran a la web de l’organització o companyia seleccionada. Encara que existeixi una relació entre la nostra web i la web d’un tercer, no tenim cap tipus de control sobre els llocs vinculats. Cadascun d’aquests llocs vinculats té el seu propi procediment i les seves pròpies polítiques de protecció i recopilació de dades. Si visiten una web vinculada a la nostra, consultin la política de protecció de dades del lloc abans de facilitar cap informació personal.\nL’ús d’aquesta web comporta l’acceptació de les condicions de la nostra política de protecció de dades. Si no les accepta, no divulgui cap tipus d’informació personal per mitjà d’aquesta web. Litma Group Real Estate pot modificar la seva política de protecció de dades, les modificacions entraran en vigor quan es publiquin en aquesta web. L’usuari és responsable de revisar aquesta política de protecció de dades periòdicament per informar-se dels canvis realitzats.\nDe conformitat amb la Llei Orgànica 15/1999 de 13 de desembre de protecció de dades de caràcter personal (LOPD), les dades subministrades per vostè mitjançant via telefònica, correu electrònic o mitjançant el formulari disponible a la pàgina web de Litma Real Group Estate – Serveis Immobiliaris quedaran incorporades a un fitxer automatitzat que serà processat exclusivament amb la finalitat de mantenir la relació contractual amb el client, així com l’enviament d’informació relativa a la Sol·licitud d’Informació a Litma Real Group Estate – Serveis Immobiliaris, que seran els titulars i responsables. Vostè podrà exercir el dret d’accés, rectificació, cancel·lació i revocació del consentiment per la cessió de les seves dades en els termes previstos en aquesta Llei i en les altres normes que la desenvolupen, per a exercir els esmentats drets pot dirigir-se mitjançant correu electrònic a info@litmagroup.com\nSi tenen qualsevol dubte o volen realitzar alguna pregunta sobre la protecció de dades a la xarxa de la web de Litma Group Real Estate posin-se en contacte amb l’administrador de la web a través d’aquesta adreça electrònica info@litmagroup.com\nL’última actualització d’aquesta política de protecció de dades és del 21 de setembre de 2016.\nAquest web utilitza cookies pròpies i de tercers per oferir-li una millor experiència i servei. En navegar o utilitzar els nostres serveis l’usuari accepta l’ús que fem de les cookies. No obstant això, l’usuari té l’opció d’impedir la generació de cookies i l’eliminació de les mateixes mitjançant la selecció de la corresponent opció en el seu navegador. En cas de bloquejar l’ús de cookies en el seu navegador és possible que alguns serveis o funcionalitats de la pàgina web no estiguin disponibles.\nUna cookie és un petit fragment de text que els llocs web envien al navegador i que s’emmagatzemen en el terminal de l’usuari, el qual pot ser un ordinador personal, un telèfon mòbil, una tauleta, etc. Aquests arxius permeten que el lloc web recordi informació sobre la seva visita, com l’idioma i les opcions preferides, la qual cosa pot facilitar la seva propera visita i fer que el lloc resulti més útil en personalitzar el seu contingut. Les cookies exerceixen un paper molt important, en millorar l’experiència de l’ús de la web.\nEn navegar per aquest portal web l’usuari està acceptant que es puguin instal•lar cookies en la seva terminal i que ens permeten conèixer la següent informació:\nEl login de l’usuari per mantenir la sessió activa en la web.\nAquesta web utilitza tant cookies temporals de sessió com cookies permanents. Les cookies de sessió emmagatzemen dades únicament mentre l’usuari accedeix a la web i les cookies permanents emmagatzemen les dades en el terminal perquè siguin accedits i utilitzats en més d’una sessió.\nSón aquelles que permeten a l’usuari la navegació a través de la pàgina web o aplicació i la utilització de les diferents opcions o serveis que en ella existeixen. Per exemple, controlar el tràfic i la comunicació de dades, identificar la sessió, accedir a les parts web d’accés restringit, recordar els elements que integren una comanda, realitzar la sol•licitud d’inscripció o participació en un esdeveniment, utilitzar elements de seguretat durant la navegació i emmagatzemar continguts per a la difusió de videos o so.\nSón aquelles que permeten a l’usuari accedir al servei amb algunes característiques de caràcter general predefinides en la seva terminal o que el propi usuari defineixi. Per exemple, l’idioma, el tipus de navegador a través del com accedeix al servei, el disseny de continguts seleccionat, geolocalizació del terminal i la configuració regional des d’on s’accedeix al servei.\nEn algunes pàgines web es poden instal•lar ‘cookies’ de tercers que permeten gestionar i millorar els serveis oferts. Com per exemple, serveis estadístics de Google Analytics i Comscore.\nTots els navegadors moderns permeten canviar la configuració de Cookies. Aquests ajustos normalment es troba en les ‘opcions’ o ‘Preferències’ del menú del seu navegador. Així mateix, pot configurar el seu navegador o el seu gestor de correu electrònic, així com instal•lar complements gratuïts per evitar que es descarreguin els Web Bugs en obrir un email.\nLa web de Litma Group Real Estate ofereix orientació a l’Usuari sobre els passos per accedir al menú de configuració de les cookies i, si escau, de la navegació privada en cadascun dels navegadors principals:\nPer a més informació, pot consultar el suport de *Mozilla o l’Ajuda del navegador.\nAlgunes funcionalitats dels Serveis quedaran deshabilitats com, per exemple, romandre identificat, mantenir les compres en el “carret de la compra” en un Servei d’e-commerce, rebre informació dirigida a la seva localització o la visualització d’alguns vídeos.\nLa web de Litma Group Real Estate pot modificar aquesta Política de Cookies en funció d’exigències legislatives, reglamentàries, o amb la finalitat d’adaptar aquesta política a les instruccions dictades per l’Agència Espanyola de Protecció de Dades, per això s’aconsella als Usuaris que la visitin periòdicament.\nEn compliment de la Llei de serveis de la societat de la informació i de comerç electrònic (Llei 34/2002 – LSSI-CE), en vigor des del 12 d’octubre de 2002, es posa en coneixement públic la següent informació:\nObjecte del lloc web Presentació d’informació tècnica i comercial sobre els productes i serveis disponibles. Presentació d’ofertes i dades de contacte.\nContacte tel. 34 931 600 295


Institut Joan Solà | Compromís amb l'educació | Pàgina 38\nNota informativa vaga general 29 de març\nCom ja sabeu el proper dijous 29 de març hi ha convocada una jornada de vaga general.\nUs informem que el centre romandrà obert i que alguns membres del professorat ens han comunicat la seva intenció d’exercir el seu dret a vaga. Les hores que… Llegeix més»\nII Calçotada Institut Joan Solà\nDivendres 16 de març vam celebrar la II Calçotada de l’Institut Joan Solà amb els alumnes de 1r d’ESO. El menú va constar d’uns entrants, calçots conreats pels alumnes de l’optativa "L’hort escolar ecològic", llonganissa i postre. Al final del dinar es va fer una… Llegeix més»\nSeguint la tradició del curs passat volem celebrar amb tots els/les alumnes de primer la II Calçotada de l’institut Joan Solà, que tindrà lloc el\nproper divendres 16 de març de 13h a 14h al menjador de l’institut.\nMENÚ II CALÇOTADA INSTITUT\nJOAN… Llegeix més»\nVacunació dels alumnes de 2n d’ESO\nEl proper dijous 8 de març de 2012 d’11h a 13h s’administrarà la vacuna Td\n(antitetànica i antidiftèrica) als alumnes de 2n d’ESO a l’institut.\nPer poder-los vacunar, cal que portin els CARNETS VACUNALS juntament\nDijous i divendres 16 i 17 de febrer\nUs recordem que els propers dijous i divendres 16 i 17 de febrer són dies festius de lliure disposició i que per tant NO hi haurà classe.\nEls propers dies 13, 14 i 15 de febrer els dedicarem a fer les activitats dels treballs de síntesi tant a 1r com a 2n d’ESO:\n– 1r d’ESO: "L’Empordà: itinerari per mar i terra"\n– 2n d’ESO: "Les valls d’Àneu: art i natura"\nDijous 2 de febrer a l’hora del pati ens han sorprés unes petites volves de neu. L’Esperança ha aprofitat a fer unes quantes fotos i aquesta mostra el moment de màxima intensitat!!\nJa tenim carro per transportar els ordinadors portàtils\nEls alumnes de 1r d’ESO de l’optativa "Diari de ciència i tecnologia" han fabricat un carro per transportar els ordinadors portàtils que tenim a l’institut.\nGràcies a l’esforç del seu professor, el Jordi Labèrnia i a l’enginy d’aquests alumnes, tenim una aula d’informàtica mòbil que… Llegeix més»\nUs informem que el proper dissabte 4 de febrer tindrà lloc la jornada de portes obertes a l’institut Joan Solà.\nHem anat a Barcelona a veure el musical “Cop de rock”\nDijous 22 de desembre un grup d’alumnes de 2n d’ESO van anar a veure el musical "Cop de rock" de Dagoll Dagom a Barcelona. Van passar-ho molt bé.\nEls alumnes de 1r i els de 2n que van quedar-se van fer un festival de final… Llegeix més»


Energia neta per a l'enllumenat dels polígons d'Alcoi - Alcoi23\nEn el marc de les ajudes de l’IVACE per a la regeneració de les àrees industrials de la ciutat, s’han establit tres instal·lacions solars fotovoltaiques que alimentaran l’enllumenat públic dels polígons de Cotes Baixes, Santiago Payá i Beniata. Una mida amb la que es deixaran d’emetre a l’atmosfera 52 tones de CO2 anuals.\nLa potència total instal·lada és de 55 kW, i depenent de l’època de l’any i el nivell d’insolació es podrà cobrir àmpliament la demanda total d’energia. Cal dir que en tots els polígons s’ha substituït el sistema d’il·luminació de vapor de sodi pel de tecnologia LED. Amb els excedents es podran alimentar també diferents estacions de recàrrega de vehicle elèctric instal·lades en el marc d’aquestes ajudes.\nLa implantació d’aquests sistemes s’emmarca a més en el full de ruta de l’Smart City. A les instal·lacions de les quals es disposa se’ls uniran altres en els pròxims mesos amb aquesta mateixa tecnologia, les quals subministraran d’energia neta i renovable a diferents edificis i instal·lacions municipals.\nPer al regidor de Territori i Ciutat Intel·ligent, Manolo Gomicia, “l’estratègia de ciutat Smart City ens impulsa a adoptar mesures per a optimitzar l’eficiència energètica; iniciatives que han d’afavorir la inclusió d’Alcoi en la Xarxa Espanyola de Ciutats Intel·ligents i, en última instància, millorar els serveis prestats a la ciutadania”.\nPolígon de Cotes Baixes a Alcoi\nAnteriorEncontres intergeneracionals per a fomentar la bona entesa entre joves i grans alcoians\nSiguienteGuanyar Alcoi demanarà al Govern que s’adherisca al programa WiFi4EU


48 Habitatges Sector Turo Tailor, Premios de Arquitectura\n48 Habitatges Sector Turo Tailor\nAquest projecte és el resultat d’haver guanyat, RGA Arquitectes, un concurs públic restringit convocat per L’IMPSOL (Institut Metropolità de Promoció de Sòl i Gestió Patrimonial).\nEs tracta de la construcció de dos blocs d’habitatges situats a les parcel•les 18h i 18i, resultants de la parcel•lació del sector de les bateries, al Turó del Sastre de Montgat.\nEl projecte planteja la construcció de dos blocs aïllats d’habitatges, idèntics en programa, superfície i geometria, i de forma poligonal. La planta inferior, a nivell d’accés rodat, lliga l’ocupació d’ambdós blocs, té caràcter obert i dóna cabuda a 50 places d’aparcament.\nHi ha dos nuclis verticals per bloc, amb una tipologia de tres habitatges per replà; un de 2 dormitoris, i dos de 3 dormitoris. El nombre total d’habitatges és de 48, dels quals 16 son de dos dormitoris i 32, de tres.\nPer la realització d’aquesta obra, tal com el projecte preveu, ha calgut una modificació dels gàlibs urbanístics previstos dels edificis per tal d’adaptar-los millor a la topografia i a la geometria existents al sector, així com la del vial i, alhora, per no acostar-se tant a les parcel•les posteriors.\nTot plegat ens permet de crear un conjunt edificat més vinculat al vial existent del sector, així com minimitzar el caràcter residual del terreny que l’antiga ordenació volumètrica de la parcel•la proposava.\nAquesta modificació no afecta, en cap cas, els paràmetres urbanístics d’edificabilitat, el nombre d’habitatges, l’ocupació del sòl i les alçades reguladores de l’edificació.\nDescripció de les característiques del terreny\nEl terreny és el resultant de la traça deixada per la urbanització del vial de Països Catalans, es troba ubicat darrera la plaça de la Biblioteca, amb excel•lents vistes a llevant i al mar, i esta limitat al nord per les tanques de les parcel•les edificades posteriors. La seva geometria d’implantació és, bàsicament, allargada en direcció nord- sud. Al Sud, voreja el vial de vianants que enllaça el centre de la població amb el sector del Parc de les Bateries. Al Nord, llinda amb les parcel•les 18g resultants de la reparcel•lació del sector i queda delimitat, a ponent, per les tanques resultants de les parcel•les superiors.\nLa topografia del solar segueix lleugerament el pendent ascendent del vial en sentit cap el Parc de les Bateries, i s’aixeca, bruscament cap a la part posterior. Topogràficament, no hi ha una cota bàsica i constant de referència d’assentament de la parcel•la sobre el terreny natural ja que la cota actual sembla conseqüència d’una aportació indiscriminada de terres, que han acabat configurant uns esbombaments atzarosos, actualment coberts de vegetació.\nFinalment, la parcel•la té unes dimensions de 2.381 m². amb una llargada d’uns 100 m. per una amplada mínima de 20 m. a la zona central.\nDonades les característiques topogràfiques i morfològiques de la parcel•la, dues son les consideracions bàsiques que permeten explicar i comprendre la configuració del projecte:\nd’una banda, la necessitat d’aconseguir que tots els habitatges tinguessin façana a llevant amb voluntat de que puguin gaudir d’unes excel•lents vistes al mar i d’un assolellament òptim i,\nper l’altra, la necessitat de modificar l’alineació proposada al planejament urbanístic pel volum edificat previst ja que es considera massa rígida i deslligada, totalment, de la trama urbana. Això ens ha de permetre vincular-la al front urbanístic del vial existent contribuint, així, a afavorir la continuïtat urbana al poder eliminar, entre el vial i l’edificació, uns buits que l’entorpeixen.\nAixí mateix, podrem desenganxar una mica més els volums edificats de les parcel•les posteriors que ja estan, donades les seves forçades característiques topogràfiques i geomètriques, massa propers a la nostra parcel•la,\nEl següent pas d’aquest procés ha estat la consideració de l’edificació, com un sol volum construït que esta interromput per un espai buit central; en lloc de treballar sota la concepció de dos blocs aïllats.\nAmbdós parts del bloc projectat s’adapten a la geometria i a la topografia de la parcel•la permetent que la cota de la planta de l’aparcament estigui en contacte directe i a peu pla amb la part més baixa del carrer, en pendent, que ressegueix al bloc pel cantó del mar.\nEls accessos als habitatges es realitzen a través d’un corredor establert en la petita escletxa espacial establerta a la zona posterior del bloc. Aquest corredor queda, per l’extrem Sud, a peu pla amb la cota del vial en aquest punt mentre que, per l’extrem Nord, cal accedir-hi mitjançant unes escales que salven el desnivell d’una planta i que arrenquen del mateix espai exterior que dona accés a l’aparcament.\nAquesta adaptació topogràfica permet configurar una planta d’aparcament de tipologia oberta, amb ventilació i il•luminació naturals i en contacte directe amb la zona enjardinada del projecte creant, d’aquesta manera, un espai d’accés de cotxes més fàcil, diàfan i lluminós..\nL’aparcament és comú per ambdós blocs i esta tancat perimetralment per una reixa de seguretat que, configurant-se amb diferents graus d’obertura, permet l’apropiació de l’espai enjardinat exterior evitant, alhora, la vista directe des del carrer.\nDels nuclis verticals de comunicació només els ascensors arriben directament a l’aparcament, mentre que hi ha dues escales que el vinculen, directament, amb els espais exteriors situats a la part posterior de l’edifici i que estan situats al nivell d’accés de planta baixa.\nTots els habitatges estan encarats a mar, amb la zona de dormitoris a la part posterior, disposant de ventilació creuada, a excepció dels habitatges de dos dormitoris que solament donen a llevant.\nL’optimització dels nuclis verticals, i l’edificabilitat permeses, esgotant el nombre màxim d’habitatges fa que els habitatges disposin d’una superfície útil molt generosa, sense sobrepassar els 90m² de superfície útil total computable.\nL’espai exterior de la parcel•la es planteja com a recorregut d’accés de vianants, enjardinat amb vegetació autòctona, senzilla i de fàcil manteniment. El pati posterior de l’aparcament, longitudinal en tota la seva longitud provoca un desenganxament total entre la topografia i l’edificació: aquesta es diposita en el lloc sense malmetre’l, i la voluntat de continuïtat jardí-aparcament-espai exterior es manifesta com una premissa d’aquest projecte.\nLa configuració de la façana\nTota la façana de llevant és ocupada per profundes terrasses, encarades a mar, que qualifiquen l’habitabilitat dels habitatges projectats. Un tractament de pell exterior metàl•lica que forma les baranes de les terrasses, els filtres solar, els paraments davant els estenedors, la reixa de tancament de l’aparcament i de tota la parcel•la es superposa a la pell de tancament interior i configura, a manera de teixit continu, un parament subtil que permet, confortablement, desenvolupar els diferents usos i necessitats del programa interior i, alhora, difuminar i mitigar els rigors de la volumetria compacte dels habitatges.\nEl bloc, al darrere d’aquesta pell metàl•lica és, formalment, estricte i esta configurat per una pell contínua sense concessions retòriques, que articula una façana revocada que presenta totes les obertures disposades amb el major silenci formal possible.\nAixí, l’edifici, des del davant, sembla lleuger, sense pes i desenganxat, per un cantó, de la topografia per una planta d’aparcament oberta i, per l’altra, de la volumetria tancada del bloc, mitjançant aquesta gran bastida metàl•lica de suport per entre la qual hi circula l’aire, les transparències, les ombres i la llum que qualifiquen la bona habitabilitat de l’edifici..\nConsideracions constructives i mediambientals\nTècnicament, l’edifici presenta una estructura de forjats reticulars de formigó suportats per pilars de formigó armat; les llums estructurals compensen les dues direccions del forjat i no superen mai els 6.50m.\nLes façanes es plantegen d’obra de fàbrica, amb acabat monocapa i posterior pintat, essent la fusteria d’alumini.\nEls tancaments interiors son d’obra ceràmica amb acabat de guix i els paviments son de terratzo.\nA nivell mediambiental., totes les sales dels habitatges de l’edifici reben, com a mínim, una hora d’assolellament directe entre les 10 i les 14 hores solars en el solstici d’hivern.\nS’utilitzen vidres dobles a tots els forats de façanes i es disposa d’elements de protecció solar a totes les obertures que rebin assolellament directe.\nExisteixen mecanismes estalviadors del consum d’aigua als aparells sanitaris i a les aigüeres i s’utilitza l’energia solar, disposada a la coberta del pòrtic d’entrada per l’escalfament de l’aigua calenta sanitària.\nDirección Ronda dels Països Catalans nº 16-22


El Pirineus Parc Aventura és situat a les Bordes de Berrós, a la Guingueta d’Àneu, a la vora de l’embassament de la Torrassa. És un espai de diversió per a grans i petits situat en plena natura i envoltat d’aigua i bosc de pi vermell, que ofereix més de 70 activitats repartides en quatre circuits aeris de diferents nivells que passen entre els arbres.\nEn el recorregut es troben diversos jocs: salts, xarxes, passarel·les, ponts, túnels, xemeneies, gronxadors i més de 400 metres de tirolines. Persones de totes les edats poden utilitzar els circuits, al llarg dels quals els usuaris van trobant plafons explicatius per saber com han de resoldre cada joc.\nEl parc també disposa d’una àrea de pícnic, una altra de descans, jocs infantils i dues platges naturals. L’espai potenciarà les visites d’escoles, casals i esplais, i per això ha destinat una zona del bosc a l’estudi de les diferents espècies botàniques amb l’ajuda d’uns panells informatius. De cara a l’any vinent es desenvoluparà una app amb jocs de camp perquè els estudiants puguin experimentar sobre el terreny, alhora que adquireixen coneixements nous.\nEl parc d’aventura és obert els dissabtes i diumenges de 10 a 20 h, i la resta de la setmana de les 10 a les 14 h i de les 16 a les 20 h.\nLes Valls d’Àneu van ser catalogades l’any 2013 com la primera Destinació de Turisme Familiar de l’interior de Catalunya, una certificació que atorga l’Agència Catalana de Turisme. El territori ofereix al visitant un gran ventall de possibilitats: des d’esports d’aventura i d’hivern, passant per l’excursionisme o les simples passejades, en el marc del Parc Nacional d’Aigüestortes i Estany de Sant Maurici i pels seus voltants —inclosos al Parc Natural de l’Alt Pirineu—, fins a les rutes del romànic, l’Ecomuseu o la gastronomia autòctona, a més del gaudi dels pobles formats per cases de pedra, fusta i llosa.\nTel. 973 62 65 13 / 619 93 17 68\nTurisme Valls d’Àneu


Econo Lodge Martin (TN) Estats Units - Ofertes d'hotels amb els MILLORS DESCOMPTES EN LÍNIA\nVeure tots els 4 allotjaments a Martin (TN).\n853 University St., Martin, Martin (TN), Estats Units, 38237-1627 - Veure al mapa\nEcono Lodge, ubicat a Martin , Martin (TN), és una destinació popular per a viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Per aquells de vosaltres que vulguin aventurar-se Kirkland's Antiques & Gifts són només algunes de les atraccions disponibles per als visitants.\nLes instal.lacions i els serveis que proveeix Econo Lodge asseguren una estada plaentera als seus clients. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, recepció 24 hores, Zones públiques amb Wi-Fi, aparcament de cotxes, premsa.\nA més, totes les habitacions ofereixen una gran varietat de comoditats com ara habitacions per a no fumadors, connexió a internet (cortesia), aparell de televisió, TV satèl•lit/cable, nevera per satisfer els clients més exigents. Les instal.lacions d'oci de l'hotel, que inclouen piscina exterior estan dissenyades per escapar i relaxar-se. Econo Lodge és una elecció inteligents per a viatgers a Martin (TN), i ofereix una estada relaxant i sense molèsties.\nAllotjaments a Martin (TN)


Comencen les obres en La Encarnación — L' Opinió de Torrent\nComencen les obres en La Encarnación\nAquest col·legi d'educació especial dirà adéu als barracons i comptarà amb una vintena d'aules, menjador, servei d'ambulatori i zona d'administració\nAprofitant l'aturada estival, aquesta setmana han començat a instal·lar-se els mòduls que acolliran de forma provisional a l'alumnat del Centre d'Educació Especial L'Encarnació mentre es realitzen les obres del col·legi programades per al pròxim curs. La Conselleria d'Educació va licitar durant el passat mes d'abril un contracte per 4,3 milions d'euros per a aquestes obres d'ampliació i adequació del centre d'educació especial, amb les quals s'eliminaran els actuals barracons en els quals estudiava l'alumnat. L'alcalde Jesús Ros ha assenyalat que es tracta de “una millora essencial en l'àmbit educacional de la ciutat que respon a una reivindicació històrica de la comunitat educativa, que retornarà la dignitat als alumnes i alumnes del centre”.\nAl llarg d'aquesta setmana s'han donat els primers passos del procés mitjançant la instal·lació de barracons provisionals en una ubicació alternativa, per a seguidament procedir a iniciar les obres en la part del solar ampliat. D'aquesta manera i durant el temps que duren les obres, els alumnes i alumnes del col·legi seguiran estudiant en els espais alternatius mentre es construeix. Una vegada acabat el solar s'iniciarà la construcció del nou edifici i la rehabilitació de l'actual.\nEl nou centre comptarà amb capacitat per a 162 alumnes, un total de vuit aules per a escolars de tres a vuit anys, sis aules per a escolars d'entre nou i setze anys i cinc dirigides a estudiants des dels disset als vint-i-un anys. El col·legi també comptarà amb menjador i dues aules destinades a la iniciació professional, un servei ambulatori i una zona d'administració. La regidora de l'àrea d'Educació, Patricia Sáez, ha assenyalat que “aquestes obres suposen crear un centre que realment cobrisca les necessitats dels alumnes i alumnes amb diversitat funcional, generant un espai òptim per al seu desenvolupament educatiu i personal. Estem orgullosos que l'esforç i el treball que s'ha fet al costat del centre ja comence a ser una realitat”.


El programa “A peu, fem salut!” guanya el premi Estratègia NAOS 2015 a la promoció de l’activitat física - Ajuntament de Mataró\nEl programa “A peu, fem salut!” guanya el premi Estratègia NAOS 2015 a la promoció de l’activitat física\nEs tracta d’un programa que proposa 32 itineraris a peu per la ciutat\nEl programa “A peu, fem salut! 32 itineraris urbans” ha rebut el premi Estratègia NAOS 2015 a la promoció de l’activitat física en l’àmbit familiar i comunitari. El regidor de Sanitat, Salut, Consum i Gent Gran Activa, Joan Vinzo, ha rebut el guardó avui en el marc de la Convenció anual de l’Estratègia NAOS a Madrid.\n32 itineraris per caminar\nEl programa “A peu, fem salut!” és una iniciativa de la Secció de Salut de l’Ajuntament, amb la col·laboració d’altres serveis i entitats de la ciutat. S’emmarca en la línia d’actuació en promoció d’estils de vida saludables del Servei de Salut i Consum i l’objectiu principal és facilitar una eina de suport als professionals sanitaris en el moment de “prescriure” activitat física als seus usuaris. És una manera fàcil d’incorporar l’activitat física en el dia a dia a l’hora que es promociona la ciutat com a espai afavoridor de salut.\nCaminar una estona cada dia aporta molts beneficis: ajuda a prevenir l’obesitat, disminueix el risc de contraure algunes malalties de cor, càncer, diabetis tipus II, ens enforteix la musculatura i els ossos i millora el nostre estat d’ànim. És econòmic, adequat per a totes les edats i es pot adaptar a la condició física de cadascú.\nPer al disseny dels itineraris, es va dividir la ciutat en 4 zones i surten 8 recorreguts de cadascuna. Estan classificats segons el grau de dificultat: baixa, lleugera, moderada i alta.\nEs va editar una fitxa tècnica per a cada recorregut, en la qual es descriu el trajecte amb els punts d’inici i final i els carrers per on cal passar; la durada aproximada; la distància; la dificultat; un gràfic amb el desnivell; els punts d’interès ciutadà propers al recorregut; comentaris i les parades de Mataró Bus properes al recorregut. La fitxa inclou un mapa del recorregut.\nLes capsetes amb els 32 itineraris es poden trobar als centres d’atenció primària de salut, al Servei de Rehabilitació de l’Hospital, als centres cívics i equipaments esportius municipals, als centres educatius i a la Secció de Salut.\nActualment el programa està ben consolidat i forma part de diferents iniciatives i projectes del mateix Ajuntament i d’altres entitats i institucions: Jornades de salut i alimentació, Dia Mundial de l’Activitat Física, PAFES (Pla d’Activitat Física, Esport i Salut), centres d’atenció primària de salut, centres educatius i casals de gent gran.\nL'Estrategia NAOS (Nutrición, Actividad Física y prevención de la Obesidad) és una estratègia de salut emmarcada en les polítiques sanitàries internacionals (OMS, Unió Europea) i té com a finalitat invertir la tendència ascendent de la prevalença de l’obesitat fomentant l’alimentació saludable i la pràctica d’activitat física.\nL’any 2011, la Ley 17/2011, de 5 de julio, de seguridad alimentaria y nutrición va consolidar i impulsar aquesta estratègia.\nA banda de generar accions pròpies, l’Estratègia actua també com a plataforma d’inclusió i llançament de les iniciatives a nivell de l’estat que treballin en aquesta línia i en diferents àmbits (comunitari, escolar, laboral) premiant anualment les que s’ajusten a una sèrie de criteris, entre d’altres:\n- La implicació i sinergies de diferents sectors de la població\n- L'avaluació del procés, dels resultats i de l’impacte en salut\n- La sostenibilitat en el temps del projecte\n- El plantejament original i innovador\n- Que contempli els criteris d’equitat i perspectiva de gènere.


CEC - Notícies - La Comissió d’Economistes d’Empresa del Col·legi organitza una conferència online per descobrir què pot aportar la intel·ligència artificial a les empreses [VIDEO]\nLa Comissió d’Economistes d’Empresa del Col·legi organitza una conferència online per descobrir què pot aportar la intel·ligència artificial a les empreses [VIDEO]\nAmb l'objectiu d'apropar el món de la Intel·ligència Artificial (IA) al col·lectiu dels economistes, la Comissió d'Economistes d'Empresa del Col·legi d'Economistes de Catalunya va organitzar una conferència online el 22 de març centrada en la intel·ligència artificial com a generadora de valor a les empreses a càrrec de l'economista i president de la companyia AIS - Aplicacions d'Intel·ligència Artificial Ramon Trias.\nSegons va destacar Ramon Trias, la intel·ligència artificial és "una gran oportunitat per transformar els negocis i el model econòmic vigent". "La seva capacitat de generar valor optimitzant processos es tradueix en un increment de la productivitat de les empreses que l'incorporen a la seva gestió", va assegurar.\nEl president d'AIS - Aplicacions d'Intel·ligència Artificial va explicar que "la seva aplicació és possible en infinitat de sectors i àrees professionals transversals com les finances, el màrqueting o els recursos humans". En aquest sentit va detallar com "la IA permet la millora de procediments ja existents com ara la concessió de crèdits, la detecció de nous clients, el control de procediments industrials o el càlcul de l'absentisme, però també planteja procediments disruptius com l'avaluació de crèdits amb informació transaccional a temps real, la previsió d'stocks, la re-planificació continuada en una planta industrial o el tracking en processos de recruitment".\nRamon Trias va subrallar que "per a les empreses la intel·ligència artificial ha de ser pràctica i rendible i s'ha de centrar en el valor que genera en termes de productivitat, vendes i qualitat del servei".\nA la conferència també es va tractar la importància de l'obtenció de les dades, les diferents fonts i la seva explotació.\nFinalment, Ramon Trias va recordar que la Generalitat de Catalunya ha elaborat una Estratègia d'Intel·ligència Artificial de Catalunya (CatalonIA.AI) que vol desenvolupar un ecosistema d'IA coordinat i connectat al món; potenciar la recerca i la innovació; crear, atraure i retenir el talent especialitzat; disposar d'infraestructures per al desenvolupament de la IA i facilitar l'accés segur a les dades; incorporar la IA com a tractor d'innovació en l'administració i sectors estratègics i promoure el desenvolupament d'una intel·ligència artificial ètica que respecti la legalitat vigent i que sigui compatible amb les normes socials i culturals i que estigui centrada en les persones.\nEl president de la Comissió d'Economistes d'Empresa del Col·legi d'Economistes de Catalunya (CEC) i col·legiat de Mèrit Salvador Alemany va presentar la conferència de Ramon Trias, mentre que el membre de la Comissió d'Economistes d'Empresa del CEC Pere Segarra va moderar el debat que va tenir lloc amb els assistents.